Baigęs(-usi) studijas kolegijoje, Jūs jau turite profesinį (pirmos pakopos) bakalauro laipsnį. Jei siekiama įgyti universitetinį bakalauro kvalifikacinį laipsnį, Jūsų atveju būtų galima stoti į aukštesnįjį semestrą (tos pačios arba labai artimos studijų programos), lankyti modulius, atlikti praktiką ir parašyti bei apsiginti baigiamąjį darbą. Tada gausite KTU bakalauro diplomą, tačiau tai gali trukti 2-3 metus. Į aukštesnį studijų semestrą priimama tik į valstybės nefinansuojamas vietas.Studijų programoje atsiradus laisvai valstybės biudžeto lėšomis apmokamai vietai, studentas turi teisę Universiteto nustatyta konkurso tvarka pagal studijų rezultatus ją užimti, jei nėra priežasčių, kurioms esant valstybės finansavimas studijoms neskiriamas.Kitas variantas yra rinktis papildomąsias studijas. Pabaigęs(-usi) papildomąsias studijas, Jūs KTU diplomo negausite, tačiau gausite pažymėjimą, kad esate išklausęs(-iusi) ir atsiskaitęs(-čiusi) atitinkamus modulius mūsų universitete. Tai Jums suteiks galimybę stoti į magistrantūros studijas (tą studijų programą, pagal kurią buvo pasirinktos papildomosios studijos).